Laupäeval sai selgeks, et kuni 2016. aastani on Eesti Vabariigi presidendiks Toomas Hendrik Ilves. Seda ei näi miski muutvat, sest vana  kolmikliidu lepe on taaskord sõlmitud. Mõõdukad (praegu SDE), Isamaaliit (praegu IRL) ja Reformierakond on lõpuks leidnud ühisosa võhenõudliku poliitiku näol, kes ei esita uusi mõtteid, kasutab käibetõdesid ja sekkub minimaalselt parteide tegevusse. Ta noomib neid ainult oma kõnedes, mis ununevad juba söömingu lõppemisel. Pealegi on loovutanud täidesaatvale võimule osakesi oma võimust. Täiesti võimalik, et kaitseväe juhataja nimetamisest loobumine oli vaid üks osa suuremast paketist, millega THI garanteeris omale  tagasi nimetamise.